als_Latn dik_Latn sag_Latn
Fusha e Pajtimit dje dhe sot
Komuna: Zotimi i Kryetarit Shpend Ahmeti për të rikthyer në funksion zonat e bllokuara nga ndotjet, mbeturinat apo zaptimet ka filluar të realizohet me fillimin e pastrimit të Fushës Pajtimi.
Politiko
E Mërkurë, 4 Shkurt 2015 | 14:46
0 Komente.
Komuna e Prishtinës ka larguar mbeturinat inerte në vendin e quajtur “Fusha e Pajtimit”.
“Së shpejti, kjo pjesë e kryeqytetit që ishte shndërruar në deponi ilegale të mbeturinave inerte, do të shndërrohet në një hapësirë të gjelbëruar, ku do të ndërtohet parku dhe këndi i lojërave për fëmijë”, thuhet në njoftimin e komunës.
Paralelisht me largimin e mbeturinave, komuna thotë se do të realizohet edhe projekti për gjelbërimin e hapësirave në kryeqytet.
“Njëjtë është duke u vepruar edhe në zona të tjera në të cilat janë duke u larguar mbeturinat inerte”.
“Zotimi i Kryetarit Shpend Ahmeti dhe i ekipit qeverisës në Komunën e Prishtinës, për të rikthyer në funksion zonat e bllokuara nga ndotjet, mbeturinat apo zaptimet ka filluar të realizohet me fillimin e pastrimit të Fushës Pajtimi, ku përveç të tjerave gjenden dhe rezerva ujore”.
“Po ashtu, me qëllim të lirimit të hapësirave publike dhe zgjerimit të zonave të gjelbra, Komuna e Prishtinës në bashkëpunim me organizatën “Helvetas Swiss Intercoopertion”, projekti DEMOS, është duke organizuar diskutime publike për funksionalizimin e hapësirave publike, rregullimin e parqeve, platove etj”, thuhet në njoftimin e komunës./Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn